ΚΑΝΟΝΙΣΜΟΣ ( ΕΟΚ ) αριθ . 1765/91 ΤΗΣ ΕΠΙΤΡΟΠΗΣ της 14ης Ιουνίου 1991 που καθορίζει στον τομέα του γάλακτος και των γαλακτοκομικών προϊόντων το ύψος των εξισωτικών ποσών προσχώρησης στις συναλλαγές μεταξύ της Κοινότητας των Δέκα και της Ισπανίας και μεταξύ της Ισπανίας και των τρίτων χωρών Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη : τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό ( ΕΟΚ ) αριθ . 466/86 του Συμβουλίου της 25ης Φεβρουαρίου 1986 που καθορίζει τους γενικούς κανόνες που διέπουν το καθεστώς των εξισωτικών ποσών προσχώρησης στον τομέα του γάλακτος και των γαλακτοκομικών προϊόντων λόγω της προσχώρησης της Ισπανίας ( 1 ), και ιδίως το άρθρο 6, Εκτιμώντας : ότι ο κανονισμός ( ΕΟΚ ) αριθ . 1378/86 της Επιτροπής ( 2 ) καθόρισε το ύψος των εξισωτικών ποσών προσχώρησης στις εμπορικές συναλλαγές με την Ισπανία για το γάλα και τα γαλακτοκομικά προϊόντα, που εφαρμόζονται από τις 7 Μαΐου 1986 - ότι, σύμφωνα με το άρθρο 98 παράγραφος 1 της πράξης προσχώρησης της Ισπανίας και της Πορτογαλίας, η διαφορά μεταξύ των τιμών που ισχύουν στην Ισπανία την 1η Μαρτίου 1986 και των αντίστοιχων τιμών που υπολογίζονται σύμφωνα με τους κανόνες οι οποίοι προβλέπονται στην κοινή οργάνωση αγοράς με βάση την εγγυημένη τιμή του γάλακτος στην Ισπανία κατά τη διάρκεια της αντιπροσωπευτικής περιόδου, μειώνεται προοδευτικά κατά τρόπο ώστε να ισούται προς το ήμισυ της αρχικής διαφοράς κατά τη τέταρτη προσέγγιση και να καταργηθεί πλήρως κατά την έβδομη προσέγγιση - ότι πρέπει να καθοριστούν για την έκτη προσέγγιση τα εξισωτικά ποσά προσχώρησης που εφαρμόζονται από την ένταξη της νέας γαλακτοκομικής περιόδου 1991/92 - ότι πρέπει, για λόγους σαφήνειας, να ευθυγραμμιστεί η ονοματολογία των εξισωτικών ποσών προσχώρησης με τη δασμολογική και στατιστική ονοματολογία, ορίζεται στο παράρτημα Ι του κανονισμού ( ΕΟΚ ) αριθ . 2658/87 του Συμβουλίου σχετικά με τη δασμολογική και στατιστική ονοματολογία και το κοινό δασμολόγιο ( 3 ), όπως τροποποιήθηκε τελευταία από τον κανονισμό (ΕΟΚ ) αριθ . 1056/91 ( 4 )- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1 Το παράρτημα του παρόντος κανονισμού καθορίζει τα εξισωτικά ποσά προσχώρησης που εφαρμόζονται κατά τη διάρκεια της γαλακτοκομικής περιόδου 1991/92 στις εμπορικές συναλλαγές μεταξύ της Κοινότητας με σύνθεσή της στις 31 Δεκεμβρίου 1985 και της Ισπανίας και στις εμπορικές συναλλαγές μεταξύ της Ισπανίας και των τρίτων χωρών, για το γάλα και τα γαλακτοκομικά προϊόντα που αναφέρονται στο παράρτημα . Εν τούτοις, δεν χορηγείται κανένα εξισωτικό ποσό προσχώρησης κατά την αποστολή ή την εξαγωγή από την Ισπανία για τα γαλακτοκομικά προϊόντα που υπάγονται στους κωδικούς ΣΟ 0401, 0402, 0403 και 0404 και περιέχουν γάλα ή κρέμα γάλακτος από αίγα ή προβατίνα . Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Εφαρμόζεται από τις 17 Ιουνίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος . Βρυξέλλες, 14 Ιουνίου 1991 .

[Source: multi_eurlex | Tokens: 2848]